Ébá bə́ ngálígī bə́ ngákə báman ai miǹtómbā myábán. Ayɔŋ Ńtondôbə á ngatógolan ábə̄ nyé anə́ zīngí. 14Ébá bə́ ngátəgə Amalekít a kódogo á Efraím bə́ ngátə́bə̄ wé a kwî á ḿbīgílí, bə́ ngásɔ́ á Efraím. Bə́ tōŋó wā, ǎ Bényamín, bân bivúvúmán bíe; Bényamín á ngāzu a toŋ bɔ́, a tíege á Makir, bədzóē bə́ ngasigi á sí a bámán ai miǹsámbá myábán. Ebəgá Makir é ngavə́ miǹkúkúmá miǹtómbā yā Isakâr mí ngázū bân Débora, ndá bod Zabulón e və́ə́ bīwólō bəzimbi. 15Miǹtómbā yā Isakâr bə́ bámán ai Débora, anə́ Isakâr mod afidi, Barák á ngākə a toŋ nyé a kələ kwí á ḿbōmbō sí. Á bibəgá bí Rúben bə́ ngábɔ bisɔ̌g ǹtɛd. 16Ású dzé ó ngākə bəm á zāŋ məbəmbá, hə á vōgolo anə́ bə̄nɔ́nī míńtómbá bálɔ̄ŋ mīńtómbá ? Á bibəgá bí Rúben bə́ ngábɔ bisɔ̌g ǹtɛd. 17Galaad a ngálígī á Yórdan á yād; ḿfág Dan, ású dzé á tɔá á bəzitímā bíkúl ? Asher a ngálaŋan a tɔá á ńtsāg máŋ, a tɔá á myə̄ə̄ŋ á mə̄bōŋ móé. 18Zabulón á nə áyɔ̌ŋ yā á ngázombo awú, Neftalí fə dzam də́dā á miǹkǒl yā ńnam. 19Miǹkúkúmá mí ngásɔ́, mí ngalúman; ńdɔ̄ mí ngálúman, miǹkúkúmá yā Kanǎŋ, á Taanak, á mə̄ndím yā Megido. Hədá bá ndzí kig nɔ̌ŋ mɔ̄ní á byə́m bí ńsa. 20A tíege á bībás bí yób atítie á ngálúman, a tíege á məzěn mábá á ngálúman ai Sisera. 21Ototóŋ yā Kishôn ó ngávaa bɔ́, ototóŋ yā ókōbá, ototóŋ yā Kishôn wulugu məndóg, ǎ ńsīsīm wám ! 22Mim̀byɛ̌ bikabilí myátsāg sí, bikabilí bí ngambáda m̀bíl, mǐ mbádaga m̀bíl.